En 51-årig nordjysk mand opnåede onsdag at blive frifundet i en alvorlig straffesag om årelangt sexmisbrug af en steddatter. Vestre Landsret i Aalborg fandt ikke, at beviserne holdt til en domfældelse og ændrede dermed den dom fra byretten i Hjørring, som havde idømt ham fængsel i to år og ni måneder. Anklagen drejede sig om, at manden mindst en gang ugentligt skulle have forgrebet sig på barnet, som også blev truet til at tavshed. Hele familien ville ende på kirkegården, hvis hun sagde noget, lød påstanden i anklageskriftet. I byretten var manden desuden blevet dømt til at betale 100.000 kroner i tortgodtgørelse til pigen. /ritzau/

Opsummering:
Byrettens dom på fængsel i to år og ni måneder blev ændret til frifindelse, da Vestre Landsret behandlede sagen i Aalborg.